Õiguskantsleri kantselei Rootsis on väga vana, see loodi 1713.a. On alust oletada, et samal ajal Peeter I poolt Venemaal loodud prokuröri koht on ajendatud Rootsi eeskujust. Samast ideest lähtudes loodi ka 1809.a. sarnase ülevaataja  funktsiooniga Rootsi Parlamendi Ombudsmani koht. Nõnda oli valitsuskabineti ees vastutav õiguskantsler ja parlamendi ees ombudsman. Kantsleril oli mitmeid teisi ülesandeid, millest üheks oli sõnaõigusega osavõtt valitsuskabineti istungitest. See kantsleri kohustus kaotati Rootsis 1840.a. kui hakkasid välja kujunema meie kaasaegsed ministeeriumid.